Na pohrebe sa zúčastnilo vyše milióna ľudí a v televízii ho sledovalo 2,5 miliardy ľudí na celom svete.Čítajte viac Aj 25 rokov po smrti je princezná Diana ikonou! Monarchiu zmenila zásadným spôsobom
Princezná Diana (narodená 1. júla 1961 v Sandringhame) bola prvou manželkou následníka britského trónu princa Charlesa a matkou ich dvoch synov. Po rozvode sa sústredila na charitatívnu prácu pre Červený kríž a najmä na boj proti AIDS a pozemným mínam. Patrila medzi najznámejšie a najpopulárnejšie svetové osobnosti. Spolu so svojím vtedajším priateľom zahynula pri automobilovej nehode v Paríži.
Vo Westminsterskom opátstve bolo na pohrebe prítomných okolo 2000 smútočných hostí vrátane mnohých politikov, manželiek štátnikov a celebrít z umeleckého sveta. Na pohrebe princeznej Diany sa zúčastnili aj státisíce ľudí v uliciach Londýna. Po skončení obradu zavládlo v kráľovstve na minútu ohlušujúce ticho, ktoré pretrhli zvony opátstva a velebné tóny organov. Diana bola potom pochovaná v rodinnom sídle stredoanglického Althorpu neďaleko Northamptonu. Uloženie rakvy do zeme sa uskutočnilo len v úzkom rodinnom kruhu.
Britský spevák Elton John zaspieval počas pohrebu vo Westminsterskej katedrále svoju pieseň Candle In The Wind o "svieci, ktorá dohorí dávno predtým ako tvoja legenda". "Na začiatku poslednej slohy sa mi zlomil hlas a skutočne som sa zadúšal city," povedal John, ktorého bola Diana dlhoročnou priateľkou. "Musel som jednoducho zavrieť oči, zaťať zuby a prekonať to. Priechod citom som dal, až keď som dospieval a kedy som pocítil obrovskú úľavu nad tým, že som nahrávku zvládol a nepoplietol som slová," priznal spevák, ktorý skladbu o pár hodín neskôr nahral v štúdiu. Hneď prvý deň sa jej vo Veľkej Británii predalo vyše 600-tisíc výliskov.
Singel sa neskôr stal s asi 33 miliónmi predaných kusov podľa rôznych odhadov druhým najpredávanejším singlom všetkých čias. Prekonali ho len Biele Vianoce Binga Crosbyho s 50 miliónmi predaných kópií.
Candle in the Wind je Johnov známy hit zo 70. rokov, ktorého text bol na počesť Diany pozmenený. Pôvodne ho totiž naspieval pre americkú herečku Marilyn Monroeovú, ktorá (rovnako ako princezná) zomrela v 36 rokoch. Slová novej verzie prepísal Johnov textár Bernie Taupin. Diana je v nej označovaná za ružu Anglicka. John za singel získal cenu Grammy za rok 1997 za mužský popový výkon.
Prečo je princ William miláčikom verejnosti? Tu sú jasné dôvody!
Obsah vznikol v spolupráci s Mall.tv